Putin-feber i Egypt
Mandag innledet presidenten, som sliter i Europa, et to dagers besøk til Egypt, og landets president Abdel Fattah al-Sisi. Formålet med visitten er å knytte sterkere bånd med den splittede nasjonen – gjennom handel og øvrig økonomi.290 mil, i flydistanse, skiller Moskva fra den egyptiske hovedstaden, men ikke stort mer enn det. Les kronikk: Alvorlige dager for Europa. Russlands store leder ble nemlig møtt av voksne velkomsplakater, og en større skare av mennesker da han landet på Kairos internasjonale flyplass i går. «Egypt er en gammel og betrodd partner», uttalte Putin i forkant av Egypt-turen, ifølge BBC. Den russiske presidenten er en viktig ikke-arabisk støttespiller for den mye omdiskuterte al-sisi. Den tidligere militærsjefen har måttet tåle høylytt kritikk fra blant andre USA for politisk motiverte arrestasjoner i etterkant av militærkuppet, som avsatte den folkevalgte presidenten Mohammed Morsi i 2013. Hundrevis av Morsis tilhengere har også blitt drept av militærregimet, som har slått brutalt ned på aktivistene.Putins al-sisi-møte er hans første besøk til den nordafrikanske nasjonen på ett tiår. Og eksperter spekulerer samtidig rundt den symbolske verdien av Putins visitt, og noen mener presidenten forsøker å vise at han på ingen måte er isolert internasjonalt, skriver nyhetsbyrået AFP. De to omdiskuterte lederne vil holde nye samtaler tirsdag, og sannsynligvis signere en avtale som sikrer russisk våpenforsyning til Egypt. Russland har vært frempå for å sikre deltagelse på det egyptiske våpenmarkedet, siden USA kuttet pengestrømmen til Kairo etter nedsablingen av Morsi-aktivistene. De statslederne drøftet en eventuell våpenavtale i fjor sommer, og rett før jul besøkte blant annet russernes forsvarsminister Sergey Shoigu Egypt. På den tiden spekulerte russisk media at partene nærmet seg en våpenavtale verdt tre millioner dollar. Det er også tidligere forsøkt å gjenoppta det militære samarbeidet mellom nasjonene.Trolig blir det holdt samtaler om situasjonene i Irak, Syria og Libya, samt Israel-Palestina-konflikten. Hvor Russland vil ønske å legge grunnlaget for en anti-terror-allianse mellom de to partene. Derfra kan veien være kort for en trepartsallianse mellom Syria, Egypt og Russland, skriver AFP. De tre standhaftige statslederne kan nyte godt av samarbeidet, og særlig Syria og Russland hva gjelder kampen mot IS, hvor sistnevnte kan vise seg som en mer pålitelig partner enn USA, skriver Independent.På hjemmebane er det derimot langt fra gemyttlig hvor den blodige borgerkrigen fortsetter med full styrke i Øst-Ukraina. Konflikten har tatt livet av over 5000 siden april-måned 2014. Mandag ble det varslet ytterlige EU-sanksjoner mot russerne, etter at nye forsøk en fredsløsning har mislyktes de siste ukene. Tirsdag kom det nye meldinger om at prorussiske separatister hevder å ha omringet ukrainske regjeringsstyrker i den østukrainske byen Debaltseve.
Den russiske presidenten er stadig mer utskjelt i Vesten, men får en hjertelig mottakelse i Egypt.